Aguero APLda Runi, Lempard va Anri qayd etgan natijani takrorladi

3-dekabr, payshanba kuni futbol bo‘yicha Angliya premyer ligasining 21-turidan o‘rin olgan uchrashuvda “Manchester Siti” “Liverpul”ni 2:1 hisobida taslim qildi.

Uchrashuvda hisobni ochuvchi golga “Siti” hujumchisi Serxio Aguero mualliflik qildi. Bu argentinalik futbolchi uchun APL joriy mavsumidagi 10-gol bo‘ldi.
Opta’ning xabar berishicha, Aguero APLning ketm-ket 8 mavsumidan beri kamida 10 ta gol urishga erishgan to‘rtinchi o‘yinchi bo‘ldi.
Avvalroq ushbu natijaga Ueyn Runi (ketma-ket 11 mavsum kamida 10 ta gol), Frenk Lempard (10) va Tyerri Anri (8) erishgandi.
 Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!